།།རྒྱ་གར་སྐད་དུ།བི་ཤིཥྛ་སྟ་བཿབོད་སྐད་དུ།ཁྱད་པར་དུ་འཕགས་པའི་བསྟོད་པ།དེ་བཞིན་གཤེགས་པ་ཐམས་ཅད་ལ་ཕྱག་
འཚལ་ལོ།།བདག་ནི་སྟོན་པ་གཞན་སྤངས་ནས།།བཅོམ་ལྡན་ཁྱོད་ལ་སྐྱབས་མཆིས་པ།།དེ་ཅིའི་སླད་དུ་ཞེ་ན་ཁྱོད།།སྐྱོན་མི་མངའ་ལ་ཡོན་ཏན་ལྡན།།གང་ཕྱིར་འཇིག་རྟེན་སྐྱོན་ལ་དགའ།།ཡོན་ཏན་འཛིན་ལ་ཞན་པས་ན།།སྐྱོན་ཡང་ཡོན་ཏན་ལྟར་མཐོང་ནས།།གཞན་ལ་སྐྱབས
སུ་མཆིས་པར་གྱུར།།ཁྱབ་འཇུག་དབང་ཕྱུག་ལ་སོགས་པ།།དེ་ལ་སྐྱེ་བོ་དགའ་དད་པས།།དེ་ཡི་ཡོན་ཏན་གང་བསྒྲགས་པ།།ཁྱོད་ཀྱི་བསྟན་ལ་དེ་དག་སྐྱོན།།ལྷ་ཆེན་ཁྲོས་པའི་མདའ་གཅིག་གིས།།གྲོང་ཁྱེར་སུམ་བརྩེགས་བསྲེགས་ཞེས་གདའ།།ཁྱོད་ཀྱི་ཡེ་ཤེས་མདའ
ཆེན་གྱིས།།ཁྲོ་བའི་མེ་ཉིད་ངེས་པར་བསྲེགས།།ལྷ་ཆེན་གྱིས་ནི་འདོད་པ་དག།བསྲེགས་ཉེས་པས་ན་ཕྱིར་ཡང་དྲངས།།ཁྱོད་ཀྱི་ཡེ་ཤེས་ཞུགས་ཀྱིས་ནི།།འདོད་པ་རྩར་བཅས་བསྲེགས་ནས་བཏོན།།ལྷ་ཆེན་ཐིག་ལེའི་མཆོག་མ་ལ།།ཆགས་པ་སྐྱེས་པས་གདོང་བཞི་བྱུང་།།།
དུད་ཀྱི་བུ་མོའི་སྒེག་པ་ཡིས།།ཁྱོད་ཀྱི་བ་སྤུའི་རྩེ་མ་གཡོས།།ལྷ་ཆེན་ཕྱེད་ནི་ཆུང་མ་བས།།ངུར་པ་ཡིས་ཀྱང་ཐུབ་མ་ལགས།།ཁྱོད་ནི་བདེ་བར་བགྱིད་པ་ཡི།།འདོད་པ་ཉིད་ཀྱིས་རྨོངས་མ་གྱུར།།འཁོར་ལོ་མདུང་ཐུང་ཅན་དག་གིས།།བདུད་སྟོབས་དེ་ལས་རྒྱལ་མི་ནུས།།ཁྱེད་ནི

འཁོར་ལོ་མདུང་མེད་པར།།བྱམས་པའི་མཚོན་གང་ལགས་པས་རྒྱལ།།རྒན་པོས་ཁྱབ་འཇུག་མདའ་ཡིས་བསྣུན།།ལྷ་ཆེན་མགྲིན་པ་སྔོ་གྱུར་པས།།ལྷ་འདི་གཉིས་ལ་གནོད་བགྱིད་མཆིས།།མགོན་ཁྱོད་གནོད་བགྱིད་བྲལ་བ་ལགས།།ཁྱབ་འཇུག་མིའུ་ཐུང་གཟུགས།
བསྐུར་ནས།།གཡོ་ཐབས་ཀྱིས་ནི་སྟོབས་ལྡན་བསླུས།།ཁྱོད་ནི་གཡོ་ཡང་མཁྱེན་གྱུར་ལ།།གཞན་དག་ལ་ཡང་སྤུ་མི་མཛད།།མགོན་ཁྱོད་རྫུ་འཕྲུལ་རྣམ་འཕྲུལ་པ།།རྨད་བྱུང་གང་གིས་མཐོང་བ་དེས།།ཁྱབ་འཇུག་འཇིག་རྟེན་གསུམ་བརྒལ་བ།།འཕྱེ་བོ་མཆི་བ་བཞིན་དུ་མཐོང་།།གཞོན་ནུ་ཚངས
པར་སྤྱོད་པ་ན།།དྲུག་ལྡན་མ་དང་ལྷན་ཅིག་སྤྱོད།།ཁྱོད་ཀྱིས་འཁྲིག་པའི་སྦྱོར་བ་བདུན།།ཐལ་བ་བཞིན་དུ་བགྱིས་པར་གྱུར།།ཚངས་སོགས་འཇིག་རྟེན་འབྱིན་པ་པོ།།བདག་ཅག་ཡིན་པར་སྨྲ་ཞེས་གྲག།དེ་ཉིད་གཟིགས་ཁྱོད་འཇིག་རྟེན་དང་།།དེ་ཡང་ལས་ལས་སྐྱེ་ཞེས་བསྟན།།བརྒྱ་བྱིན
གྱིགྱིས་ནི་གཤོལ་མེད་མ།།མཐོང་ནས་འདོད་པས་རྨོངས་ཞེས་གྲག།དཔའ་ཁྱོད་འདོད་པ་ཉིད་ཀྱིས་ནི།།མ་རྨོངས་སླད་དུ་བཙུན་མོ་བཏང་།།སྒྲ་གཅན་ལག་པས་ཟླ་བ་ཡང་།།དབང་མེད་པར་ནི་མེད་པ་ལགས།།མངའ་བརྙེས་ཁྱོད་ལ་སེམས་ཅན་གང་།།དབང་མེད་བགྱིད་པ་དེ་མ་མཆིས།།མི་དབང་དགའ་བྱེད་གོས
སྲེད་སོགས།།ནགས་ཚལ་ནས་ནི་ཕྱིར་ཡང་མཆིས།།བདེ་བར་གཤེགས་ཁྱོད་དབེན་པ་ཡི།།བདུད་རྩིས་ངོམས་ལས་ཕྱིར་མི་བྱོན།།མཆོད་སྦྱིན་ལ་ནི་ཕྱགས་འགུམས་པར།།དྲང་སྲོང་རྣམས་ནི་སྒྲ་ཞེས་གྲག།སྡིག་མེད་ཁྱོད་ཀྱིས་གྲོག་མ་ལའང་།།གནོད་པ་བགྱིད་པར་རྗེས་མ་གནང་།།གཞན་དག་རང་དོན
མཆོད་སྦྱིན་ལ།།གཞན་གྱི་སྲོག་གིས་སྤྲིན་སྲེག་བྱེད།།གཞན་གྱི་དོན་དུ་ཁྱོད་གཅིག་པུ།།རང་གི་སྲོག་གིས་སྦྱིན་སྲེག་མཛད།།དྲང་སྲོང་དམོད་མེ་མི་བཟད་པས།།སྐྱེ་བོ་མང་པོ་བསྲེགས་པར་གྱུར།།ཁྱོད་ཀྱི་ཡེ་ཤེས་མེ་ཡིས་ནི།།སྐྱེ་བོ་རྣམས་ཀྱི་སྐྱེ་རྒྱུ་བསྲེགས།།རྒྱས་པ་དྲན་པའི་མཐ
ཆུང་ང་བས།།མང་པོ་བགྱིས་པའི་ཚིག་དག་ནི།།ལྟག་འོག་འགལ་བར་གྱུར་ཅེས་ཐོས།།ཐུབ་པ་ཁྱོད་ཀྱིས་ཀུན་ཀྱང་མིན།།དྲང་སྲོང་དམོད་པ་གྲུབ་པ་ལས།།དཀའ་ཐུབ་གྲུབ་པར་རྗེས་སུ་དཔག།མགོན་ཁྱོད་ཐུགས་རྗེ་གྲུབ་པ་ལས།།དཀའ་ཐུབ་གྲུབ་པར་རྗེས་སུ་དཔག།ལྷ་ཆེན་འདོད་པ་ཅན་གྱི་མཚན།།

སཐཆིབྷྱནསམ།ས་་ཅི་ད
འགྱུར་ཏེ།།།ཀྱིའོ།།བག་ཏུ
ཐཟུ་འ་།བྱེ།་བརྗི་སཅི།བྱེ་དྲི་ཟིཏུ་ནནཧཱུྃ།
་མམའཐུག་མ་་།པོའི་།།ན་།ཆི་པའི་དུ།
བྱུགབཟླ་ཀྱི།།
།ས།།ན།
ཨུ་གྱི་བ་་ཐ་སྟེ།མགྱིཆིསཏུ་་མས།ཏུ།་འི།།་འ་

བཞེད་པ།།ཁྱོད་ཀྱིས་སྲོག་ཀྱང་བཏང་བར་མཛད།།ཁྱབ་འཇུག་གིས་ནི་སྐུ་བྱས་ནས།།གོམ་གསུམ་གྱིས་ཕྲོག་གང་ཡིན་པའི།།ས་དེ་ངེས་པར་ཐར་བཞེད་པ།།ཁྱོད་ཀྱིས་རྩྭ་བཞིན་བཏང་བར་གྱུར།།དགའ་བྱེད་སྲོག་གཅོད་བྱེད་པའི་མདས།།འཇིག་རྟེན་རྒྱལ་རིགས་
མེད་བྱས་པས།།གྲགས་པ་ཐོབ་པ་གང་ཡིན་དེ།།ཁྱོད་ཀྱི་བསྟན་ལ་གྲགས་པ་མིན།།སྒྲ་ངན་དང་ནི་སྐྱ་བསེང་དག།གང་གི་ཕྱིར་ནི་གཡུལ་བཀྱེ་བའི།།དཔལ་དེ་ཁྱོད་ཀྱིས་འཁྲི་ཤིང་ནི།།གདུག་པ་བཞིན་དུ་སྤངས་ནས་གཤེགས།།ཁྱོད་ཀྱི་བསྟན་པ་རྙེད་པ་ན།།ཐང་ཤིང་ནགས་ན་ལྷ་ཆེན་པོ།།
ལ་འབྱོར་དབང་ཕྱུག་སྤྱོད་པ་གང་།།དེ་ནི་མི་ཤེས་སྤྱོད་པར་རབས།།དབང་པོ་གཤོལ་མེད་བྱི་བོ་ཞེས།།བྲམ་ཟེ་དུང་བར་དུ་སྒྲོགས།།ཁྱོད་ཀྱིས་འབྲས་བུ་མཆོག་བརྙེས་པའི།།གྲགས་པ་བརྒྱ་བྱིན་སྒྲོགས་པར་གྱུར།།ཁྱབ་འཇུག་གིས་ནི་ནག་བཀྲ་བོས།།བྲེད་འཐོམས་གྱུར་ནས་ཀུན་གཏོང་ཤྲཱི།།ཁྲི་ཡི་ཞོ
ཞུགས་པར་གྱུར།།གཙོ་ཁྱོད་ཀུན་ཏུ་བསྙེངས་མི་མངའ།།སྐྱེ་རྒུའི་བདག་པོ་རང་ཉིད་ཀྱི།།བུ་མོ་དང་ནི་འཁྲིག་ཅེས་ཐོས།།ཐུབ་པ་ཁྱོད་ཀྱི་སློབ་མ་ཡང་།།ཚངས་པར་སྤྱོད་པ་སྐྱོན་མ་མཆིས།།བྲམ་ཟེ་རྣམས་ནི་དགེ་སྡིག་དག།སྦྱིན་པ་ལེན་ཅིང་འཕོ་བར་སྨྲ།།ཁྱོད་ཀྱིས་བྱས་པ་བུད་མི་ཟ།།མ་བྱས
་དང་ཕྲད་མེད་གསུངས།།སེར་སྐྱས་བདག་གི་མཚན་ཉིད་ནི།།ཤེས་དང་ལྡན་པར་རབ་ཏུ་བརྟགས།།ཁྱོད་ཀྱིས་དེ་ལྟར་ཡིན་ན་བདག།མི་རྟག་ཉིད་དང་ལྡན་ཞེས་བསྟན།།གཟེགས་ཟན་གྱིས་ནི་ཤེས་ལས་བདག།གཞན་དང་ཁྱབ་པར་ཡོངས་སུ་བརྗོད།།ཁྱོད་ཀྱིས་དེ་ནི་ཤེས་མེད་ན།།ཤིང་དང་
འདྲ་བར་ཐལ་འགྱུར་གསུངས།།གཅེར་བུ་ལུས་ཀྱི་ཚད་བཞིན་དུ།།སྲོག་ནི་ཞུམ་དང་རྒྱས་པར་སྨྲ།།ཁྱོད་ཀྱིས་དེ་ནི་ཕྱོགས་གཅིག་ཕྱིར།།རྣམ་པར་འཇིག་པར་འགྱུར་ཞེས་གསུངས།།བྲམ་ཟེས་འགྲོ་བ་རྣམས་ཀྱི་རྒྱུ།།སྐྱེས་བུ་རྟག་པ་ཡིན་ཞེས་བསྒྲགས།།ཁྱོད་ཀྱིས་རྟག་པ་ཞེས་བྱ་བའི།།
རྒྱུ་ནི་ཅི་ཡང་མེད་ཅེས་གསུངས།།བདག་ཉིད་ཆེན་པོ་དུག་ཅན་པའི།།སྲས་པོ་སྟོང་ཕྲག་དྲུག་ཅུ་དག།སེར་སྐྱས་བལྟས་པ་ཙམ་གྱིས་བསྲེགས།།དེ་ལའང་ཁྱོད་ནི་ཐུགས་རྗེ་མཛད།།སེར་སྐྱ་དེ་ཉིད་རིག་པས་ནི།།གཙོ་ལས་འགྲོ་བ་སྐྱེ་བར་བཤད།།ཁྱོད་ཀྱིས་འགྲོ་བའི་སྐྱེ་བ་ནི།།ཉོན་མོངས

ལས་ལས་བྱུང་བར་བསྒྲགས།།སེར་སྐྱ་ལ་སོགས་ཐར་པ་ཡི།།བདག་ནི་སྲིད་པའི་རྒྱུ་ཞེས་ཟེར།།ཁྱོད་ནི་ཞི་བར་གཤེགས་གྱུར་ནས།།ཞུགས་གུམ་ལྟ་བུར་བགྲང་དུ་མེད།།མུ་སྟེགས་བྱེད་པ་ཁ་ཅིག་ནི།།ཐར་པ་འགྲོ་དང་ལྡན་ཞེས་སྨྲ།།གང་ལ་འགྲོ་ཡོད་དེ་འཁོར་བར།།ཁྱོད་ཀྱིས་ཐུགས་
སུ་ཆུ་ནས་བསྟན།།གཅེར་བུས་ཀུན་དགའ་ར་བ་སོགས།།རྩིག་པ་སྡིག་པའི་རྒྱུ་ཞེས་ཟེར།།ཐམས་ཅད་མཁྱེན་པ་ཁྱོད་ཉིད་ནི།།དེ་ཉིད་བསོད་ནམས་རྒྱུ་ཞེས་གསུངས།།ལུས་ལས་ལུས་གཞན་དག་ཏུ་ནི།།ཕྲ་བའི་སྲོག་ནི་འཕོ་ཞེས་གྲག།ཁྱོད་ཀྱིས་ལུས་ལས་གཞན་གྱུར་པའི།།སྲོག་ནི་ཡོད་པ།
མིན་ཞེས་གསུངས།།ཁྲོས་པས་གཡུལ་ངོར་བསད་ན་ནི།།བདེ་འགྲོར་འགྱུར་ཞེས་རྒྱས་པ་ཟེར།།མགོན་པོ་ཁྱོད་ཀྱིས་གནས་སྐབས་དེའི།།སེམས་ནི་ངན་འགྲོ་ཡིན་ཞེས་གསུངས།།སྐྱ་བསེང་བུ་ནི་བརྗོད་བྱས་ན།།བསོད་ནམས་འགྱུར་ཞེས་སོ་སོར་སྨྲ།།གང་ཞིག་བསྒྲོད་མིན་བསྒྲོད་བྱེད་པ།།དེ་དག་ཁྱོད་ཀྱི
སྟན་ལ་སླད།།སྐེམ་བྱེད་དབང་པོ་ཉེ་དབང་པོ།།དྲག་པོ་ལ་སོགས་འཇིགས་པ་དང་།།བསྡིགས་ཕྱིར་མཚོན་ཆ་རྟག་ཏུ་ཐོགས།།ཁྱོད་བསྙེངས་བྲལ་ཞིང་བསྡིགས་མི་མཛད།།ཁྱོད་ནི་སུས་ཀྱང་མི་བསྙེངས་ལ།།སུ་ལའང་བསྡིགས་པར་མི་མཛད་པས།།ཁྱོད་ཉིད་གཅིག་པུ་མཚོན་མི་བསྣམས།།དེས་ན
འགྲོ་བ་རྣམས་ལས་འཕགས།།སྨྲ་བོ་ཉོན་མོངས་བཅས་པའི་ཚིག།རིག་བྱེད་ལ་སོགས་ཚིག་དག་ནི།།ཕལ་ཆེར་ལྷག་འོག་འགལ་བ་ལགས།།ཁྱོད་ཀྱི་ཐམས་ཅད་མཁྱེན་པའི་གསུང་།།གཞན་གྱི་བསྟན་བཅོས་གཞན་དག་ནི།།ཕལ་ཆེར་སྔ་ཕྱི་འགལ་བ་ལགས།།ཁྱོད་ཉིད་ཀྱི་ནི་གཞུང་ལུགས་དག།
ཐོག་མ་བར་མཐར་སྐྱོན་མ་མཆིས།།ཆོས་འདོད་པ་དག་དམངས་རིགས་ལ།།བློ་གྲོས་སྦྱིན་པར་བྱ་མིན་ཟེར།།ཁྱོད་ནི་གདོལ་པ་རྣམས་ལ་ཡང་།།ཐུགས་རྗེས་དམ་ཆོས་སྟོན་པར་མཛད།།ལྗོན་ཤིང་བཟང་པོ་རྣམ་སྤངས་ནས།།ངན་པ་ལ་ནི་སུ་ཞིག་བརྟེན།།འདོད་ཆགས་བྲལ་བརྙེས་ཁྱོད་བཞུགས
།།།མཁས་པ་སུ་ཞིག་སྟོན་གཞན་འདུད།།སེར་སྐྱས་ཡུལ་རྣམས་ལ་སྤྱད་བཞིན།།ཡེ་ཤེས་འགྱུར་མཆི་སྡིག་བྲལ་བ།།ཁྱོད་ཀྱིས་ཀུན་ནས་ཉོན་མོངས་ལ།།ཟར་པག་ལ་ཡོད་ཅེས་གསུངས།།བསོད་ནམས་བྱ་བའི་ཚོགས་དག་ནི།།སེམས་ཅན་རྣམས་ལ་ཡོངས་བསྔོ་བར།།བཅོམ་ལྡན་ཁྱོད

ཀྱིས་གང་གསུངས་པ།།དེ་གཞན་བསྟན་བཅོས་ལས་མ་བཤད།།ལྷ་རྟེན་དང་ནི་མཆོད་སྦྱིན་ལ།།སེམས་ཅན་གསོད་པར་བྱེད་པ་གང་།།འཇིག་རྟེན་པ་ནི་ཆོས་སུ་འཚལ།།ཁྱོད་ཀྱི་བསྟན་ལ་དེ་སླད་ལགས།།གང་ཞིག་སྲོག་ཆགས་ལ་རྟག་གནོད།།དེ་ལ་ཆོས་ཉིད་ག
ལ་ལ་ཡོད།།གཙོ་བོ་ཁྱོད་ཀྱིས་རང་ཉིད་ཀྱི།།སྲོག་གིས་སེམས་ཅན་ལེགས་པར་བསྲུངས།།ཤཱཀྱའི་རྒྱལ་རིགས་འཁྲུངས་ཁྱོད་ཀྱིས།།གང་ཞིག་བདེན་དང་མི་བསླུ་དང་།།ཚངས་པར་སྤྱོད་དང་དུལ་བ་དང་།།བརྩེར་ལྡན་དམ་ཆོས་ལགས་པར་དགོངས།།རིག་བྱེད་ན་ཐའ་ལ་འབྱམས་པས་ཀྱང་།།
གཡུལ་ངོར་དགྲ་མངོན་འོངས་བསད་ཅེས།།འཇིག་རྟེན་སྒྲ་ཡི་ཁྱོད་ཀྱིས་ནི།།དགྲ་ལའང་སྙིང་རྗེ་བྱ་ཞེས་གསུངས།།གཞོན་ནུས་རང་གི་ཞང་པོ་ལ།།མདུང་གིས་བསྣུན་ཞེས་བཀའ་མཆིད་གདའ།།དཔའ་བོ་ཁྱོད་ཀྱིས་ཉོན་མོངས་པའི།།དྲ་བ་ཤེས་རབ་མཚོན་གྱིས་དྲལ།།ཁྱབ་འཇུག་གིས་ནི་རང
ཉིད་ཀྱི།།སྦས་ཀྱང་ཡོངས་སུ་བསྐྱབ་མ་ནུས།།གཙོ་བོ་ཁྱོད་ཀྱིས་སེམས་ཅན་ཀུན།།བསྐྱབ་པའི་སླད་དུ་བརྩོན་པ་ལགས།།རྒན་པོས་སྦྱར་བའི་འཇིགས་ཤེས་ནས།།ཁྱབ་འཇུག་གིས་ནི་བཅོམ་བརླག་བཏང་།།ཐུབ་པ་ཁྱོད་ལ་བསྙེངས་བགྱིད་གང་།།སེམས་ན་དེ་ནི་འགའ་མ་མཆིས།།ཁྱབ
འཇུག་གིས་ནི་གཉེན་འདུན་དག།ལེ་ལེན་གྱིས་ནི་གཏུགས་པར་གྱུར།།ཁྱོད་ཀྱིས་གཉེན་འདུན་ཐམས་ཅད་ནི།།འཁོར་བ་ལས་ནི་རྣམ་པར་དགྲོལ།།མུ་སྟེགས་གཞན་གྱི་གཞུང་ལུགས་ལ།།ཇི་ལྟ་ཇི་ལྟར་རྣམ་བསམས་པ།།དེ་ལྟ་དེ་ལྟར་མགོན་ཁྱོད་ལ།།བདག་གི་སེམས་ནི་དད་པར་གྱུར།།།
དེ་དེལྟར་ཐམས་ཅད་མཁྱེན་མིན་པའི།།གྲུབ་མཐའི་སྐྱོན་གྱིས་བརླག་སེམས་ལྡན།།བས་མ་བརླག་རྣམས་ཀྱིས་སྐྱོན་མེད་པའི།།སྟོན་པ་ཁྱོད་ཀྱང་མི་མཐོང་ངོ་།།འཇིག་རྟེན་ལྷ་དང་བྲམ་ཟེ་དང་།།རིག་བྱེད་སངས་རྒྱས་འདི་དག་ནི།།སྡང་ཞེས་སྨྲ་བ་རང་སྐྱོན་ཉི།།ཅི་ཕྱིར་སེམས་པར་མི་བྱེད
ཀྱེ།།གང་སླད་ཁྱོད་ཀྱི་བསྟན་པ་ནི།།བདེ་བས་བདེ་ཉིད་ཐོབ་བགྱིད་པ།།དེ་སླད་སླ་བའི་སེང་ཁྱོད་ཀྱི།།གཞུང་ལུགས་ལ་ནི་འགྲོ་འདི་དགའ།།ཁྱོད་ཀྱི་ཡོན་ཏན་ཡང་དག་པ།།རྣམ་པ་འདི་ལྟར་རབ་བརྗོད་པས།།བདག་གིས་བསོད་ནམས་གང་མོ་དེས།།འགྲོ་བའི་འཇིག་རྟེན་ཁྱོད

འདྲར་ཤོག།མགོན་པོ་ཁྱད་པར་འཕགས་བསྟོད་པ།།བཏོན་པས་བདག་གིས་དགེ་བསགས་པ།།གང་ཡིན་དེས་ནི་འགྲོ་བ་ཀུན།།བྱང་ཆུབ་ལམ་ལ་གཞོལ་གྱུར་ཅིག།ཁྱད་པར་དུ་འཕགས་པའི་བསྟོད་པ་སློབ་དཔོན་མཐོ་བཙུན་གྲུབ་རྗེས་མཛད་པ་རྫོགས་དོ།།།རྒྱ་གར་གྱི་མཁན་པོ
སརྦ་དྷཱ་དེ་པ་དང་།ཞུ་ཆེན་གྱི་ལོ་ཙཱ་བ་བནྡེ་རིན་ཆེན་མཆོག་གིས་བསྒྱུར།སླད་ཀྱིས་བནྡེ་དཔལ་བརྩེགས་རཀྵི་ཏས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།།༄༅།རྒྱ་གར་སྐད་དུ།དེ་བ་ཨ་ཏི་ཤ་ཡ་སྭ་བ།བོད་སྐད་དུ།ལྷ་ལས་ཞུན་དུ་བྱུང་བར་བསྟོད་པ།དེ་བཞིན
གཤེགས་པ་ཐམས་ཅད་ལ་ཕྱག་འཚལ་ལོ།།བཅོམ་ལྡན་བདེ་གཤེགས་མངོན་སུམ་མ་གྱུར་ཁྱབ་འཇུག་མིན།།ཚངས་པ་མ་ཡིན་ལྷ་ཆེན་པོ་ཡང་མ་མཐོང་སྟེ།།དེ་དག་གི་གཟུགས་མཐུ་དང་སྤྱོད་དང་བསམ་པ་རྣམས།།ཐོས་ནས་སུ་ལ་ཡོན་ཏན་ཡོད་དོན་མེད་པ་དཔྱད།།ཁྱབ་འཇུག
དཔུང་དྲག་མཚོན་ཆ་དབྱུག་ཏེ་ཐོགས་པར་བརྩོན།།ལྷ་ཆེན་མི་ཡི་ཐོད་པའི་ཕྲེང་བ་རྣམས་ཀྱིས་བཞག།སངས་རྒྱས་ཆ་ལུགས་གཅིག་ཏུ་ཞི་བའི་ཕུལ་ཕྱིན་ན།།ཉེ་བར་ཞི་དང་མ་ཞི་གང་ལ་མཆོད་པར་བྱ།།ཁྱབ་འཇུག་གིས་ནི་འཐབ་དཀའ་ལ་སོགས་རིགས་རྒྱུད་དདུག་པར་གྱུར།།ལྷ་ཆེན་པོས་ནི
གྲོང་ཁྱེར་སུམ་བརྩེགས་བཅོམ་པར་གྱུར་ཅེས་གྲག།སྐེམ་བྱེད་ཀྱིས་ཀྱང་མདུང་ཐུང་འཇེབས་བསྣུན་ཁྲུང་ཁྲུང་བསད་པར་གྱུར།།སངས་རྒྱས་ཉག་གཅིག་འགྲོ་ལ་སྨན་པ་ཐམས་ཅད་མཛད་པ་ལགས།།ང་ཡིས་འདི་ལ་གནོད་བྱ་འདི་ཉིད་བསྲུང་བྱ་འདི།།གསང་བྱ་ཞེས་པ་ལྷ་ཡི་མཆོག་གི་གཞུང
ལུགས་ཡིན།།སངས་རྒྱས་ལ་ནི་དགྲ་དང་མཛའ་བཤེས་མི་མངའ་བར།།ངེས་པར་ལེགས་དང་མངོན་པར་མཐོ་བས་ཕན་འདོགས་མཛད།།ཁྱབ་འཇུག་ཚིག་ནི་འདོད་ཆགས་ལ་སོགས་སྐྱོན་རྣམས་སྐྱེད།།ལྷ་ཆེན་པོ་ཡི་བྱེད་སྤྱོད་གང་ཡིན་སྨོན་པ་བཞིན།།དེ་བཞིན་གཤེགས་པ་ཉེས་པ་མ
ལུས་སེལ་མཛད་ན།།སུ་ཞིག་སྟོན་པ་ཆེན་པོར་འོས་པ་དཔྱད་པར་གྱིས།།གང་ཞིག་བརྩེ་མེད་གཞན་ལ་གནོད་པར་བརྩོན་པ་དང་།།གང་ལ་འགྲོ་བ་དག་ནི་སྐྱབས་སུ་སོང་གྱུར་པ།།འདོད་ཆགས་བཅས་དང་གང་ཞིག་འདོད་ཆགས་རྣམས་བྲལ་བ།།དེ་ལས་གང་ཞིག་འདི་ན་མཆོད་བྱ་སོམས་ཏེ་སྤྲོས།།།

བརྒྱ་བྱིན་རྡོ་རྗེ་ཐོགས་ཤིང་སྟོབས་ཅན་གཤོལ་ཐོགས་ཁྱབ་འཇུག་འཁོར་ལོའི་མཚོན་ཐོགས་དང་།།སྐེམ་བྱེད་མདུང་ཐུང་ཐོགས་ཤིང་ལྷ་ཆེན་རྩེ་གསུམ་མཚོན་ཐོགས་དུར་ཁྲོད་གནས་གྱུར་པ།།དེ་དག་བྱིས་པ་སྙིང་བརྩེ་མེད་པ་སྣ